# Csernátoni Vajda Sámuel

### A Wikipédiából, a szabad lexikonból.

Csernátoni Vajda Sámuel (Dés, 1821. február 19. - Kolozsvár, 1889. április 22.) királyi aljárásbíró

## [szerkesztés] Élete

A nagyenyedi s kolozsvári református kollegiumból kikerülve, jogot végzett és a királyi táblánál három évi írnokoskodás után ügyvéd lett és Belső-Szolnokmegye ülnökei közé vétetett föl. 1848-ban mint nemzetőr, később mint honvédtiszt Bem József seregében harcolt és a szabadságharc után besoroztatva Olaszországba került, honnan öt év múlva haza bocsátották. Ekkor Désre, majd árpástói kis birtokára vonult. Midőn a bethleni járásbíróság szerveztetett, Désen nyert alkalmazást és később albíró lett.

## [szerkesztés] Munkái

A Regélőbe a vidéki társas-életről több cikket írt; Magyar ifjakhoz és szépnemhez c. cikkét a Regélő-Pesti-Divatlap, Olaszországi történetek a forradalom után és Mihelás debreczeni kudarca 1848-ban c. történeti visszaemlékezéseit a Kolozsvár (1888. dec. 24. és 1889. 32. sz.) hozta.

Olaszországban tartózkodása alatt jól megtanult olaszul és lefordította az egész Boccacciot, de ez, valamint az olaszországi viszonyokra vonatkozó s műtörténelmi, ugy az 1848–49. jegyzetei kéziratban maradtak.

## [szerkesztés] Források

- Szinnyei József: Magyar írók élete és munkái, Arcanum, Budapest, 2000, ISBN 9638602996

A lap eredeti címe "http://hu.wikipedia.org../../../c/s/e/Csern%C3%A1toni_Vajda_S%C3%A1muel_d2c6.html"

Kategóriák: Magyar jogászok | 19. századi magyar írók | Magyar műfordítók

##### Views

- Szócikk
- Vitalap
- Aktuális változat

##### Keresés